cyanic-selkie/wikianc huggingface dataset:
J.J. Johnson
Liv og karriere
Ni år gammal tok han til å spele klaver, trombone starta han med som fjortenåring. Han spelte i band saman med trompetisten Fats Navarro, og han fekk stor påverknad på spelestilen til Johnson. Frå 1942 til 1945 spelte Johnson i Benny Carter Orchestra, frå mai 1945 med Count Basie – stort sett i New York, dit han flytta i 1946. Dei neste åra spelte han med små grupper i ulike klubbar med bebop-storingar som til dømes Bud Powell, Max Roach, Miles Davis, Fats Navarro, Charlie Parker og Dizzy Gillespie. Johnson spelte med i Miles Davis Nonett under opptaka av Birth of the Cool
I august 1954 danna Johnson og den danske trombonisten Kai Winding ein duo dei kalla Jay and Kai som blei innlemma i ein kvintett blei svært populære. I tillegg til at han nå blei sett som ein leiande jazz-trombonist byrja han nå å tiltrekke seg merksemd som arrangør og komponist. Mange av dei verka han orkestrerte inneheld både fugato- og korale parti, og konvensjonelle swing-avsnitt.
Etter oppløysinga av Jay and Kai leidde Johnson sin eigen kvintett fram til sommaren 1960, han var på turne i Europa og skreiv stort anlagde verk som El camino real og Sketch for Trombone and Band som blei uroppført på Monterey Jazz Festival i 1959. I tillegg underviste han ved Lenox School of Jazz i Massachusettsog skreiv ein tredje Third-Stream-komposisjon, Perceptions (for Dizzy Gillespie).
Gjennom 1960-åra kombinerte Johnson karrierene som trombonist og arrangør/komponist: han spelte med Miles Davis si gruppe i 1961-1962, danna eit eige band i 1963 og leidde sin eigen sekstett under ein Japan-turne, mellom andre med Clark Terry og Sonny Stitt.
I juni 1997 gjorde han det kjent i jazzmagasinet Down Beat at han trekte seg tilbake frå aktiv deltaking i musikkbransjen for å arbeide med eigne komposisjonar og medverke til sjølvbiografien The Musical World of J. J. Johnson av Joshua Berret og Louis Bourgois III. Dei siste åra leid Johnson av kreft og andre sjukdomar og 4. februar 2001 valde han å avslutte livet for eiga hand.
Stil
Johnson blir rekna som den viktigaste trombonisten i etterkrigstida og har har påverka ei lang rekke trombonistar. Dei tidlege opptaka (frå rundt 1945) vitnar om ei «tjukk» tone, ein heller aggressiv spelemåte og ein imponerande bevegeligheit. Han minner i det heile om dei tidlege førebileta Lester Young, Roy Eldridge og Fred Beckett.
På 1940-talet utvikla Johnson ein snøggleik og teknisk meistring av instrumentet som fekk mange lyttarar til å tru at han spelte ventiltrombone. Det høge tempoet Johnson spelte med samtidig som han beheldt klarleiken i spelet blei rekna som eksepsjonelt på den tida.
Frå 1947 spelte Johnson med ei noko mjukare tone og nytta ein sparsamt innsett vibrato for spesielle effektar. Resultatet var ein tørr men attraktiv sound som kunne minne litt om valthorn. På denne tida arbeidde Johnson med å overføre bebopen sine melodiske figurar til trekkbasun slik at soloane hans stendig blei snøggare og med bruk av «utanåtlærde» flosklar – som til dømes forminska kvint; den bebop-typiske blue note. Men utover 1950-talet blei spelet hans modnare og han la mindre vekt på formlar og snøggleik, og meir på ei skalaorientert, modal og motivisk spelemåte.
Neftejugansk
Neftejugansk (russisk Нефтеюга́нск) er ein by i Khanty-Mansia i Russland med om lag 115 000 innbyggjarar (2007). Han ligg ved ei forgrening av elva Ob, 50 km sørvest for Surgut og 200 km aust for Khanty-Mansijsk.
Namnet på byen kjem frå det russiske nefte, som tyder 'olje', og jugansk, som er avleidd av eit khantisk namn på ei lita elv nær byen.
Historie
Byen vart grunnlagt i 1967, etter at det vart oppdaga eit oljefelt i 1961. Den viktigaste og einaste store verksemda i byen er Juganskneftegaz, som vart grunnlagd i februar 1966. Økonomien til byen er framleis petroleumsbasert og han var eit viktig senter for det russiske oljeselskapet YUKOS, som eigde Juganskneftegaz.
På grunn av låge lønningar i YUKOS' var byen mindre velståande enn Surgut og mange prøver å flytte til Surgut for å arbeide for eit anna kjent russisk oljeselskap, Surgutneftegaz. Det er derimot ikkje lett på grunn av store skilnader i bustadprisane i Neftejugansk og Surgut.
I juni 1998 vart borgarmeisteren i Neftejugansk, Vladimir Petukhov, skoten og drepen og ein Yukos-tilsett vart siktet for drapet. Petukhov var ein av kritikarane av Yukos. 20. september vart viseborgarmeisteren i byen, Dmitrij Jegortsev, angripen med kniv og skadd. Ein annan viseborgarmeister, Igor Gribanov, døydde i ein brann i heimen sin i 2006.
Frå januar 2005 høyrer Juganskneftegaz til det statlege oljeselskapet Rosneft.
Only Yesterday
«Only Yesterday» er ein song av The Carpenters frå 1975. Han vart gjeven ut på singel 14. mars 1975 og var skriven av Richard Carpenter og John Bettis. Only Yesterday nådde fjerdeplassen på Billboard Hot 100-lista og toppen av Adult Contemporary (AC)-lista, den 11. førsteplassen til Carpenters på denne lista.
Songen vart den siste singelen til Carpenters som nådde topp 10 på Billboard Hot 100, men dei fekk ni fleire singlar inn på topp 10 på AC-lista.
Furukrossnebb
Furukrossnebb er ein fugleart i finkefamilien.
Utsjånad
Furukrossnebben er 16-18 cm lang, og dermed gjennomgåande litt større enn grankrossnebben. Skilnaden mellom dei to artane er liten, men furukrossnebben har grovare hals, og proporsjonalt større hovud og nebb. Til liks med dei andre artane i slekta har furukrossnebben nebbhalvdelar som kryssar kvarandre. Over- og undernebben er om lag like grove. Nebben er like høg som lang, til skilnad frå grankrossnebben. I alle drakter er vengane og stjerten mørke til svartaktige med lysgrå brem. Vaksne hannar er ellers først og fremst teglsteinsraude, men fjørdrakta kan variere mellom individa med meir innslag av grågrøne, brune eller oransjegule toner. Den vaksne hoa har grågrøn overside, gulgrøn overgump og lysgrå underdel, med grønaktig tone på brystet og kroppssidene. Ungfuglen er grønaktig gulgrå, med kraftig svartaktig streka underside.
Læte
Furukrossnebben har ulike slags læter, og desse liknar litt på lætene frå grankrossnebben.
Utbreiing
Arten hekker i Skandinavia, Finland, Baltikum og nordlege delar av europeisk Russland. Sporadisk hekker arten så langt sør som i Danmark og Tyskland.
Førekomst i Noreg
Furukrossnebben finst hekkande over det meste av Noreg, unnateke lengst nord. Fugletalet varierer med frøproduksjonen til furua. Truleg hekker 10 000 – 100 000 par årleg i Noreg. Arten er sterkt knytt til furuskogen.
Hekking
Reiret vert bygd i glissen furuskog, som oftast oppe mot toppen av eit tre, i blant nede på sidegreinene. Hoa legg 2-4 (i blant 5) egg. Desse er kvite med ein svak tone av blått eller blågrønt, og dekte med raudbrune flekkar. Desse ruger ho i 14-16 døgn. Etter klekkinga matar foreldra ungane i 25 døgn, til dei er flygedyktige. Oftast fell dette saman med at furukonglane er modne og frøa opnar seg.
Føde
Fuglane et mest furufrø.
Trekktilhøve
Arten er standfugl, men kan streife ein del, og invasjonar sørover er ikkje uvanlege. Skandinaviske fuglar kan invadere Storbritannia i mengder.
Fiskebäck
Fiskebäck er ein tettstad i Habo kommun i Jönköpings län i Sverige. I 2010 budde det 130 personar her.
Handball-VM 1975 for kvinner
Verdsmeisterskapen i handball 1975 for kvinner, den 6. i rekka, vart avvikla i tida 2. til 130. desember i Sovjetunionen. 12 land deltok i turneringa: Aust-Tyskland, Danmark, Japan, Jugoslavia, Nederland, Noreg, Polen, Romania, Sovjetunionen, Tsjekkoslovakia, Ungarn, USA.
Bibcode
Bibcode er ein identifikator brukt av ei rekkje astronomiske datasystem for å spesifiera litteraturreferansar. Bibcode blei utviklet for bruk i SIMBAD og NASA/IPAC Extragalactic Database (NED), men er no meir utbreidd i bruk – for eksempel i NASA sitt Astrophysics Data System. Koden har ei fastlagd lengd på 19 teikn og har denne forma: <tt>YYYYJJJJJVVVVMPPPPA</tt> der YYYY er årstalet for referansen og JJJJJ er ein kode som indikerer kvar referansen blei publisert. I tilfellet med ein artikkelreferanse er VVVV bandnummeret, M indikerer seksjonen i artikkelen der referansen blei bublisert (for eksempel B for ein bokstavseksjon), PPPP viser startsiden og A er den første bokstaven i etternamnet til den første forfattaren. Punktum (.) blir brukt for å fylla ubrukte felt og for å få felta til å bli den fastlagde lengda om koden er for kort. Dette gjer ein til høgre for publikasjonskoden og til venstre for band- og sidenummera.
Handball-VM 1975 for kvinner
Finalerunda gjekk føre seg i Kiev. Elles vart det spelt kampar i Rostov, alle Noregs kampar fann stad i Vilnius.
Bibcode
Nokre kodedøme:
Handball-VM 1975 for kvinner
Aust-Tyskland gjekk til topps i meisterskapen etter å ha teke 9 av 10 poeng i finalerunda. Sovjetunionen kom på sølvplassen med sine 7 poeng, Ungarn fekk bronse med 6 poeng i finalerunda. På meisterlaget spelte mellom andre kapteinen Waltraud Kretzschmar, Kristina Hochmuth, Marion Tietz, Roswitha Krause, Petra Kahnt, Christine Gehlhoff.
Noregs mannskap enda på åttandeplassen. Det bestod av Liv Kyvåg, Siri Keul, Sissel Brenne Buchholdt, Marit Breivik, Bjørg Andersen, Kari Aagaard, Astri Bech, Unni Anisdahl, Anne Eriksen, Turid Danielsen, Hjørdis Høsøien, Wenche Wensberg, Randi Elisabeth Dyrdal, Lisabeth Hansen.
Setenuten
Setenuten er eit fjell, 2745 moh, som ligg 1 nautisk mil (1,9 km) sør for Petrellfjellet i Mühlig-Hofmannfjella i Dronning Maud Land. Det vart kartlagd av norske kartografar frå landmålingar og flyfoto av den norske antarktisekspedisjonen (1956–60) og namngjeve etter forma på fjellet.
Hypnotized av Fleetwood Mac
Bakgrunn og stil
Songen tar form som eit mystisk, draumeaktig stykke med eit rytmemønster av triolar på trommene av Mick Fleetwood kombinert med akustisk gitar og elektrisk elektrisk klaverinstrument som gjev eit jazzaktig tøtsj til songen. Welch nytta jazzakkordar på songen, som er spelt i moll, og han inneheld ein gitarsolo av gitaristen Bob Weston.
Teksten referer til hypnose og draumar «'Cause what matters most is the feeling you get when you're hypnotized... and it seems like a dream, they got you hypnotized.» Welch referer til stader som Mexico og Nord-Carolina. I følgje Welch var den mystiske atmosfæren i songen kraftig påverka av bustaden hans i Benifold Mansion i Hampshire i England, som han skildra som «heller skummel og rar sjølv på sommaren».
I 1978 vart songen spelt inn av Pointer Sisters på albumet deira Energy, og av Sweet Baby J'ai i 2003 på albumet Evolution.
Batajsk
Batajsk (russisk Бата́йск) er ein by i Rostov oblast i Russland med om lag 105 000 innbyggjarar. Han ligg rundt 105 km sør for Rostov-na-Donu, på motsett side av elva Don. Busetnaden vart grunnlagt i 1769 og staden fekk bystatus i 1938.
All the Lovers
«All the Lovers» er ein song av den australske songaren Kylie Minogue og vart utgjeven som den første singelen frå det ellevte studioalbumet hennar, Aphrodite. Songen er skriven av den engelske electropopduoen Kish Mauve og var ein av dei siste songane som blei spelte inn til albumet.
Utgjeving og listeplasseringar
Minogue annonserte på den offisielle heimesida den 20. april 2010 utgjevinga av singelen «All the Lovers» og deretter det ellevte studioalbumet sitt, Aphrodite, i juli same året. «All the Lovers» vart positivt motteken av kritikarane, som meinte songen var dansbar og rekna han som ein klassisk Minogue-singel. Songen vart ein kommersiell suksess særleg i Europa, og nådde Topp 10 i land som Tyskland, Irland og Italia, og Topp 5 i Frankrike, Slovakia og Storbritannia.
«All the Lovers» nådde 31.-plassen på Billoard Dance/Club Play Songs den 26. juni 2010. Songen nådde 22.-plassen neste veke og fyrsteplassen den 5. august. I Canada nådde songen 72.-plassen på Canadian Hot 100. «All the Lovers» nådde fjortandeplassen i Australia den 21. juni 2010 og seinare trettandeokaseb. I Storbritannia nådde songen fjerdeplass den første veka på UK Singles Chart og selte over 18 500 eksemplar. «All the Lovers» nådde tredjeplassen to veker seinare. I Irland nådde songen sjetteplass den 18. juni 2010. «All the Lovers» nådde òg Topp 10 i Austerrike og Tsjekkia, Topp 40 i Belgia, Sverige og Spania.
Komposisjon
«All the Lovers» er ein electropopsong i midttempo med framtredande synthesizerar, som har vorte samanlikna med singelen «I Believe in You». Teksta er ein invitasjon til dansegolvet, samstundes som eit tidlegare kjærasteforhold blir samanlikna med tilhøvet til den noverande kjærasten.
Musikkvideo
Videoen vart filma i mai 2010 i Los Angeles i California, og viser Minogue på toppen av menneske kledd i kvitt undertøy, omgjeven av ulike kvite flytande objekt. Minogue forklarte at videoen var eit uttrykk for synet hennar på seksualitet og sensualitet.
Neslabreen
Neslabreen (bulgarsk ледник Несла, ‘Lednik Nesla’) er ein 6,2 km lang og 2 km brei isbre på Magnier Peninsula på Graham Coast på vestsida av Den antarktiske halvøya, som ligg sørvest for Muldavabreen og nord for Koloshbreen. Han drenerer vestsida av Lisiya Ridge vest for Mount Perchot og flyt vestover og ut i Bigo Bay like nord for fronten av Koloshbreen.
Isbreen er kalla opp etter busetnaden Nesla vest i Bulgaria.
VM i friidrett 2011
Verdsmeisterskapen i friidrett 2011, det 13. i rekka, vart avvikla i Daegu i Sør-Korea mellom 27. august og 4. september 2011. Gjennom meisterskapen vart det tevla i 24 øvingar for menn og 23 for kvinner. Frå 198 deltakarland vart påmeldt 1 945 utøvarar.
I meisterskapen vart sett ein verdskrekord. Jamaica sine fire utvalde på 4x100 meter stafett; Nesta Carter, Michael Frater, Yohan Blake og Usain Bolt gjennomførte løpet på 37,04 sekundar.
Spydkastaren Andreas Thorkildsen vann den einaste norske medaljen i meisterskapen, ein sølvmedalje. Jaysuma Saidy Ndure vart nummer fire på 200 meter, medan Ingvill Måkestad Bovim kom på sjetteplass på 1500 meter.
100 meter
Dato: 28. august <br style="clear:left" />
200 meter
Dato: 3. september <br style="clear:left" />
800 meter
Dato: 30. august <br style="clear:left" />
1500 meter
Dato: 3. september <br style="clear:left" />
5000 meter
Dato: 4. september <br style="clear:left" />
Västerkärr
Västerkärr er ein tettstad i Habo kommun i Jönköpings län i Sverige. I 2010 budde det 94 personar her.
VM i friidrett 2011
10 000 meter
Dato: 28. august <br style="clear:left" />
Maraton
Dato: 4. september <br style="clear:left" />
20 km kappgang
Dato: 28. august <br style="clear:left" />
50 km kappgang
Dato: 3. september <br style="clear:left" />
110 m hekk
Dato: 29. august <br style="clear:left" />
400 m hekk
Dato: 1. september <br style="clear:left" />
3 000 meter hinder
Dato: 1. september <br style="clear:left" />
4 x 100 m stafett
Dato: 4. september <br style="clear:left" />
4 x 400 m stafett
Dato: 2. september <br style="clear:left" />
Høgdehopp
Dato: 1. september <br style="clear:left" />
Stavhopp
Dato: 29. august <br style="clear:left" />
Lengdehopp
Dato: 2. september <br style="clear:left" />
Tresteghopp
Dato: 4. september <br style="clear:left" />
Kulestøyt
Dato: 2. september <br style="clear:left" />
Diskoskast
Dato: 30. august <br style="clear:left" />
Sleggekast
Dato: 29. august <br style="clear:left" />
Spydkast
Dato: 3. september <br style="clear:left" />
Tikamp
Dato: 28. august <br style="clear:left" />
100 meter
Dato: 29. august
200 m
Dato: 2. september <br style="clear:left" />
400 m
Amantle Montsho tok Botswanas aller fyrste VM-medalje. <br style="clear:left" />
800 m
Dato: 4. september
Kostetskaja sin femteplass vart annullert av Det internasjonale friidrettsforbundet (IAAF) i juli 2014.
1500 m
Dato: 1. september <br style="clear:left" />
5 000 meter
Dato: 2. september <br style="clear:left" />
10 000 m
Dato: 27. august <br style="clear:left" />
Maraton
Dato: 27. august <br style="clear:left" />
20 km kappgang
Dato: 31. august <br style="clear:left" />
100 m hekk
Dato: 3. september <br style="clear:left" />
3 000 meter hinder
Zaripova si gullmedalje vart annullert i 2016.
4 x 100 meter stafett
Dato 4. september
Trinidad & Tobago si plassering vart annullert i 2015.
4 x 400 meter stafett
Dato: 3. september
Russland og Ukrainas plasseringar vart annullert i 2017
Høgdehopp
Dato: 3. september
Stavhopp
Dato: 30. august
Lengdehopp
Dato: 28. august <br style="clear:both" />
Kulestøyt
Dato: 29. august <br style="clear:both" />
Diskoskast
Dato: 28. august
Sleggjekast
Dato: 4. september
Spydkast
Dato: 2. september
Sjukamp
Dato: 29./30. august
Nätebäcken
Nätebäcken er ein tettstad i Habo kommun i Jönköpings län i Sverige. I 2010 budde det 102 personar her.
Guido Alvarenga
Guido Alvarenga er ein tidlegare paraguayansk fotballspelar.
Kiseljovsk
Kiseljovsk (russisk Киселёвск) er ein by i Kemerovo oblast i Russland med om lag 105 000 innbyggjarar. Han ligg rundt 160 km sør for Kemerovo.
Byen vart grunnlagt i 1917 og fekk bystatus i 1936.
Croker Passage
Croker Passage er eit sund som ligg mellom Christiania Islands og Two Hummock Island i aust, og Hoseason Island og Île Liège i vest i Antarktiske Arkipel. Det nordlege innløpet var grovt kartlagd og namngjeven «Crokerfjorden» av Henry Foster i 1829, etter John W. Croker (1780–1857), som var sekretær i Admiralitetet på den tida. Namnet har sidan vorte nytta om heile dette djupe sundet, som er ei alternativ rute til nordenden av Gerlachesundet.
Johan Syrstad
Johan Syrstad er ein norsk gardbrukar og politikar frå Meldal i Sør-Trøndelag. Han møtte på Stortinget 1968-71, 1972-73 og 1977-85, vald frå Sør-Trøndelag og for Senterpartiet.
I tjue år, 1956-75, var Syrstad medlem i heradsstyret, siste 12 åra sat han i formannskapet. Han var styremedlem 1963-68 i Meldal Sparebank, og deretter formann 1968-83.
Marsh Cirque
Marsh Cirque er ein dalbotn sør i Mount Hercules i Olympus Range i Antarktis. Dalbotnen er 2 km brei og er dekt av ein isbre. Han vart namngjeven av Advisory Committee on Antarctic Names (US-ACAN) (2004) etter Bruce D. Marsh, ein geolog, i avdelinga for geovitskap og planetologi ved Johns Hopkins University i Baltimore. Han var forskar for United States Antarctic Program (USAP) ved Basement Sill i McMurdo Dry Valleys i sju feltsesongar i perioden 1995-2005.
Johan Syrstad
Syrstad hadde fleire verv i sentrale næringsorganisasjonar. Han var styremedlem 1971-77 i Norske Melkeprodusenters Landsforbund, og var formann 1978-81. Også styremedlem 1971-75 i Norske Meieriers Salgssentral, sidan nestformann 1975-78 og formann 1978-82. Perioden 1978-81 sat han i styret i Landbrukets Sentralforbund. Han var også 1985-92 medlem i styret for Pengelotteriet.
Elles var Syrstad engasjert i kristelege foreiningar og var både formann og styremedlem i Trøndelag krins av Det norske misjonsselskap 1965-68 og 1974-77. Frå 1972 til -78 var han landsstyremedlem i Det norske misjonsselskap.
You Tell Me Why
«You Tell Me Why» er ein song av den amerikanske rockegruppa The Beau Brummels, frå det andre albumet deira, The Beau Brummels, Volume 2. Songen var skriven av gitaristen Ron Elliott og produsert av Sylvester Stewart, seinare kjend som Sly Stone. «You Tell Me Why» kom ut som den første singelen frå albumet og nådde 38. plassen på Billboard Hot 100 i august 1965. Bandet spelte songen på ny for det sjølvoppkalla albumet deira i 1975.
Alvin Stoller
Alvin Stoller var ein amerikansk jazztrommeslagar. Han var fødd i New York City og lærte å spele trommer hos Henry Adler. Han spelte mykje i storband i swing-tida med artistar som Benny Goodman, Tommy Dorsey, Harry James og Charlie Barnet. Han spelte for songarar som Billie Holiday, Mel Tormé og Frank Sinatra på somme av dei store innspelingane deira. Ein kan høyre trommene hans på mange av Ella Fitzgerald sine «Songbook»-innspelingar og spelte med Duke Ellington.
Stoller har òg spelt med Art Tatum, Roy Eldridge, Oscar Peterson, Coleman Hawkins, Ben Webster, Benny Carter, Herb Ellis og Erroll Garner. I 1950-åra flytta Stoller til Los Angeles, der han arbeidde mykje i studio i Hollywood.
Diskografi
'''Med Ella Fitzgerald, Louis Armstrong og the Russell Garcia Orchestra
Kjelder
''
Larv
Larv er ein tettstad i Vara kommun i Västra Götalands län i landskapet Västergötland i Sverige. I 2005 hadde tettstaden 216 innbyggjarar.
Fredsplikt
Fredsplikt er at partane i arbeidslivet ikkje har høve til å sette i verk arbeidskamp.
Lovheimel
Både arbeidstvistlova og hovudavtalane slår fast at det ikkje er tillate å streike eller sette i verk lockout i den perioden ein tariffavtale gjeld (tariffperioden) for å oppnå endringar i tariffavtalen, eller fremme krav som har tilknyting til tariffavtalen.
Lovleg tariffstreik eller lockout kan berre gjennomførast i to situasjonar:
Lärbro
Lärbro er ein svensk tettstad i Gotlands kommun i Gotlands län på øya Gotland i Austersjøen. Lärbro ligg nord på Gotland cirka 10 kilometer nord for Slite. I 2005 hadde tettstaden 521 innbyggjarar.
Laysanalbatross
Laysanalbatross, Phoebastria immutabilis, er ein stor sjøfugl som har leveområde i det nordlege Stillehavet. Denne måseliknande og relativt litle albatrossen er den nest mest vanlege sjøfuglen ved Hawaii, med ein anslått total populasjon på over 1,7 millionar individ. Han utvidar stadig utbreiingsområdet til nye øyar. Laysanalbatrossar vart først skildra som Diomedea immutabilis av Lionel Walter Rothschild i 1893, basert på ei prøve frå øya Laysan.
Björnhult, Grönestad og Hästebäcken
Björnhult, Grönestad og Hästebäcken er ein tettstad i Habo kommun i Jönköpings län i Sverige. I 2010 budde det 215 personar her.
Lausøyre
Lausøyre er gods som ikkje er fast eigedom. Lausøyre kan derfor til dømes vera ting som høyrer til heimen; som syklar, treningsutstyr eller verktøy. Sikring av rettar i lausøyre kan skje ved at desse vert registrerte (å tinglysa) i Lausøreregisteret. Dette skjer på den måten at rettar og heftingar vert registrerte på den fysiske eller juridiske personen som har eigedomsretten til tingen. Pantsetjing av lausøyre vil normalt berre vera mogleg ved overlevering (handpant), men nokre unntak gjeld frå dette. Mellom anna kan nokre former for lausøyre ein kan registrera i eit realregister, kunne verta sett i pant ved at panteretten vert registrert på bladet til eigendelen i dette registeret. Slike register, som fungerer omtrent som ved tinglysing av fast eigedom, finst i Noreg for skip, skip under bygging og luftfartøy. Nokre andre former for lausøyre kan verta pantsette saman med den faste eigedomen de er knytte til, mellom anna gjeld dette driftstilbehør av ymse slag. Eit tredje unntak frå hovudregelen om overlevering er reglane om salspant.
Kjøpsloven av 1988 gjeld omsetjing av lausøyre.
Laysanalbatross
Han har ein av hekkekoloniane på Laysan i det nordvestlege Hawaii, og øya har gjeve namn til arten.
Skildring
Laysanalbatrossar har ei gjennomsnittleg lengd på 81 cm, og eit vengespenn på 195-203 cm. Hannfuglar veg frå 2,4 til 4,1 kg, litt meir enn hoene som veg 1,9-3,6 kg. Denne arten har gråsvart overside på vengene, skulder, rygg og halefjører. Hovudet, heile undersida og overgumpen er kvit. Han har ein svart flekk rundt auget, og undersida av vengene har mønster som varierer mellom individa i svart og kvitt, nokre har smalare svarte kantar og variable mengder av svart i dekkfjøra på undervengen. Endeleg er nebbet i rosa farge med ein mørk tupp. Arten har ikkje hekkedrakt. Ungfuglane har grått nebb og er mørke på overgumpen.
Laysanalbatross er vanlegvis enkle å identifisere, i det nordlege Stillehavet er det enkelt å skilje han frå den andre relativt vanlege albatrossen, svartfotalbatross. Dei kan òg skiljast frå dei svært sjeldne gulhovudalbatrossar ved at laysanalbatross har heilt mørk rygg og litt mindre storleik. Fjørdrakta åt laysanalbatrossar kan likne på ein måse, medan gulhovudalbatrossar har langt meir kvitt på oversida enn typiske måsar.
Dette er normalt stille fuglar, men ved einskilde høve kan laysanalbatrossar gje lange 'muu'-ing lydar og avtakande kvin. Levealderen til eit individ av denne arten blei ein gong estimert til å vere minst 60 år.
Utbreiing og habitat
Laysanalbatrossar har eit vidt leveområde over det nordlege Stillehavet med 16 hekkeplassar. Dei viktigaste hekkekoloniane ligg på Hawaii, spesielt på Midwayatollen og på Laysan. Dei hekkar òg på Boninøyane nær Japan, Den franske fregattatollen, og har byrja å kolonisere øyane utanfor Mexico, f.eks. Guadalupeøya og på andre av Revillagigedo-øyane. Når dei ikkje held seg i ein hekkekoloni, spreier dei seg vidt frå Japan til Beringstredet og sør til 15 ° N.
Reproduksjon
Laysanalbatrossar er kolonihekkarar, hekkar på spreidde små øyar og atollar, ofte i store mengder, og byggjer ulike reir avhengig av omgivnadene, alt frå enkle groper i sanden til reir med vegetasjon. Laysanalbatrossar har ein langvarig hekkesyklus, og hekkar årleg, sjølv om nokre fuglar tar kvileår. Unge fuglar returnerer til kolonien tre år etter at dei blei flygedyktige, men hekkar ikkje første gongen før dei er sju eller åtte år gamle. I løpet av desse fire eller fem åra utviklar dei parforhold med ein partnar som vil halde for livet. Kurtise inneber spesielt forseggjorte 'dansar' som har opp til 25 ritualmessige rørsler. I kolonien på den hawaiiske øya Oahu, der tilhøvet mellom hannar og hoer er 2-3, har det av og til vore observert at to hoer dannar par.
Det eine egget er skittenkvitt, og det kan ha flekker. Begge foreldra rugar på egget, og hannen gjer det først. Ruginga tar ca. 65 dagar, og blir etterfølgt av fleire veker med å varme ungen, etter det er begge foreldra ute på havet for å hente føde til den veksande ungen. Foreldra matar ungen med mageolje fram til han er flygedyktig, i ca. 160 dagar.
Severcevtoppen
Severcevtoppen er ein fjelltopp, 2540 moh, som ligg 2 nautiske mil (3,7 km) nordaust for Pinegintoppen i Søre Petermannkjeda i Wohlthatmassivet. Det vart oppdaga og kartlagd frå flyfoto av Den tyske antarktisekspedisjonen, 1938-39. Det vart kartlagd frå flyfoto og landmålingar av den norske antarktisekspedisjonen, 1956–60. Den sovjetiske antarktisekspedisjonen kartla det på ny i 1960–61, og kalla det opp etter den russiske geografen N.A. Severtsev (1827–85).
Marshall Cirque
Marshall Cirque er ein isfyllt dalbotn, 2 km brei, som ligg 2 km sørvest for Kienle Cirque på vestsida av White Island i Ross Archipelago. Han vart namngjeven av Advisory Committee on Antarctic Names (US-ACAN) (1999) etter Dianne L. Marshall ved geofysisk institutt ved University of Alaska, Fairbanks, som undersøkte vulkansk og seismisk aktivitet ved nærliggande Mount Erebus i 1981-82 og 1982-83.
Bal missilkompleks
BAL (GRAU-indeks 3K60, NATO rapporteringsnamn SSC-6 «Sennight» er eit russisk kystforsvars-missilkompleks mot sjømål i overflatestilling. Systemet brukar missilet Kh-35, og er særs godt eigna til å forsvare kystlinja mot framande landgangsstyrkar. BAL-systemet vart teke i bruk i Russland i 2008, men finst òg i ein eksportversjon som vert kalla BAL-AE.
I 2019 meldte Den russiske nordflåten at deu hadde plassert ut Bal-kystmissilsystemet på Sredny-halvøya ved Barentshavet.
Kystmissilsystemet brukar ein lastebil av typen MZKT-7930 som avfyringsrampe, og eit batteri har 4 slike med to missil kvar. Dessutan har batteriet ein kommandoplass med kommando- og kontrollfunksjonar og 4 lastebilar med fleire missil, og ei kran for omlasting.
Arbeidsretten
Arbeidsretten er ein særdomstol i Noreg som handsamar tvistar som knyter seg til tariffavtalar. Tariffavtalar er avtalar mellom ei fagforeining og ein arbeidsgjevar eller ei arbeidsgjevarforeining om løns- og arbeidsvilkår.
Arbeidsretten blei oppretta ved arbeidstvistlova av 1915, med verknad frå 1. januar 1916. Arbeidsretten blir i dag regulert av arbeidstvistlova av 1927.
Retten er i den einskilde saka sett saman av ein fast dommar og seks tilkalla meddommarar. Tre av dei sju er juristar. Fire er lekdommarar. To av desse er oppnemnde etter forslag frå LO. To er oppnemnde etter forslag frå NHO.
Arbeidsretten sitt verkeområde er hovudsakleg følgjande sakstyper:
Spesielt for Arbeidsretten er at dommane som hovudregel ikkje kan påankast. Årsaka til dette er at tariffavtalen etter ein gitt periode skal reforhandlast under tariffoppgjeret. partane vil dermed få høve til å endre avtalen, dersom dei er usamde i retten si tolking av den gjeldande tariffavtalen.
Arbeidsretten sine avgjerder blir samla i domssamlinga Dommer og kjennelser av Arbeidsretten (ARD).
Niepcebreen
Niepcebreen er ein isbre som flyt saman med Daguerrebreen og flyt ut i Lauzanne Cove i Flandres Bay, på vestkysten av Graham Land. Han er med på eit argentinsk kart frå 1954. Han vart namngjeven av UK Antarctic Place-Names Committee (UK-APC) i 1960 etter Joseph N. Niepce (1765–1833), ein fransk fysikar, og den første til å produsere eit permanent fotografisk bilete, 1816–29, og som i lag med J.L.M. Daguerre fann opp ein fotografiprosess i 1839.
Discovery Sound
Discovery Sound er eit sund som strekkjer seg frå aust til vest mellom Guepratte Island og Briggs Peninsula på nordaustsida av Île Anvers i Antarktiske Arkipel. Sundet vart oppdaga av den tyske ekspedisjonen under Eduard Dallmann, 1873–74, og i 1903–05 vart det kartlagd av Den franske antarktisekspedisjonen under Jean-Baptiste Charcot. I 1927 vart det utforska av eit lag frå Discovery Investigations på «Discovery» som gav det dette namnet.
Lavsjö
Lavsjö er ein liten tettstad i Dorotea kommun, Västerbottens län i Sverige.
Nativt element
Eit nativt element er eit grunnstoff som opptrer i rein form som mineral i naturen. Av metall ein kan finne som native element er vismut, kadmium, krom, indium, jern, nikkel, tellur, tinn, titan og sink, samt to metallgrupper, gullgruppa og platinagruppa. Gullgruppa består av gull, kopar, bly, kvikksølv og sølv. Platinagruppa består av platina, iridium, osmium, palladium, rhodium og ruthenium. Berre gull, sølv, kopar og platina finst i naturen i større mengder.
Over geologiske tidsskalaer er det berre få metall som kan motstå erosjonsprosessane i naturen, som oksidering, og dette gjeld hovudsakleg berre dei mindre reaktive metalla som gull og platina.
Native metall var dei einaste metalla som førhistoriske menneske kunne få tak i, sidan ein ikkje oppdaga utvinning av metall frå malm via smelteomnar før kring 6500 f.Kr. Ein kunne berre finne desse metalla i små mengder, så dei kunne ikkje nyttast i omfattande grad. Så sjølv om kopar og jern var kjende lenge før bronsealderen og jernalderen, hadde dei ikkje stor innverknad på mennesket før ein klarte å smelte dei fram frå malmen deira og slik masseproduserast.
See You Again
«See You Again» er ein song av Miley Cyrus, tilskriven Destiny Hope Cyrus, frå albuma Meet Miley Cyrus og Breakout. Han vart utgjeven 19. desember 2007 av Hollywood Records.
Joar Vaadal
Joar Vaadal er ein norsk tidlegare fotballspelar frå Steinkjer som vart både cup- og seriemeister med Lillestrøm Sportsklubb, og spelte 10 landskampar i åra 1984-86.
Vaadal var angrepsspelar på Steinkjer IFK, eit topp andredivisjonslag tidleg i 1980-åra. Han var toppskårar då laget i 1983-sesongen enda på tredjeplass i B-avdelinga, og dermed mislukkast i å rykke opp i 1. divisjon.
Vaadal valde då å skifte beite. Dei fire sesongane 1984–87 var han Lillestrøm-spelar, der han på 77 seriekampar skåra 25 mål. I Lillestrøm danna han spisspar saman med André Krogsæter, mellom anna i cupfinalen i 1985, då Lillestrøm vann 4-1 over Vålerenga og Krogsæter skåra alle måla. Året etter vart Vaadal seriemeister med romeriksklubben.
Yeoman
Yeoman var frå seinmellomalderen eit engelsk omgrep for ein sjølveigande bonde.
Yeoman of the Guard eller Yeoman Warders er namnet på livvaktene til den britiske monarken og vart oppretta i 1485. Vaktene i Tower of London er òg yeoman, men høyrer ikkje til livvakta.
Andrea Corr
Andrea Jane Corr er ein irsk musikar, låtskrivar og skodespelar. Corr debuterte i 1990 som frontkvinne i det keltiske folkrock- og poprockgruppa The Corrs i lag med dei tre eldre syskena Caroline, Sharon og Jim. Utanom å vere songar, spelar Corr blikkfløyte, ukulele og piano.
Yerkes-observatoriet
Yerkes-observatoriet er eit astronomisk observatorium i Williams Bay i Wisconsin i USA, om lag 140 km nordvest for Chicago. Det vart bygd av George Ellery Hale og finansiert av Charles T. Yerkes i perioden 1892 til 1897. Det høyrer til Chicago University.
Andrea Corr
Med dei andre har Corr gjeve ut seks studioalbum, men har òg gjeve ut soloalbum. Det første var Ten Feet High i 2007. Albumet flytta seg bort frå stilen til The Coors mot dance-pop. Det neste albumet hennar kom ut i 2011 og bestod berre av coverlåtar som var viktige for Corr då ho var yngre.
Joar Vaadal
Frå juni 1984 til mai 1985 deltok Vaadal i ni landskampar for Noreg. Dei to landslagsmåla han skåra, kom begge i OL-kampen mot Qatar i Boston 2. august 1984. Noreg vann 2-0. Han fekk sin tiande og siste kamp då han var innbytar i ein OL-kvalifiseringskamp mot Sovjetunionen i oktober 1986.
Yerkes-observatoriet
Observatoriet er utstyrt med fleire instrument, mellom anna den største refraktoren i verda med ein objektivdiameter på 102 cm og ei brennvidde på 19 m. Frå 2006 har teleskopet berre vore nytta til undervisningsføremål.
Andrea Corr
Andrea Corr har også involvert seg i veldedige aktivitetar. Saman med syskena blei ho gjeven ein æres-M.B.E. i 2005 av dronning Elizabeth II for bidraga sine til musikk og veldedig arbeid.
Latorpsbruk
Latorpsbruk er ein svensk tettstad i Örebro kommun i Örebro län i landskapet Närke. I 2005 hadde tettstaden 600 innbyggjarar.
Andrea Corr
Bakgrunn
Oppmuntra av foreldra byrja Andrea å spela tinfløyte og lærte piano av faren. Gjennom tenåra øva ho og syskena ofte i soverommet til Jim i eit hus han hadde leid. Andrea song hovudvokal, Sharon spelte fiolin og både Caroline og Jim spelte keyboard. I 1990 skipa syskena ei gruppe dei kalla The Corrs.
Karriere
Andrea Corr dreiv også med amatørskodespel på skulen sin, Dun Lughaidh Convent. I 1991 fekk ho ei rolle i filmen The Commitments av Alan Parker, der ho spelte Sharon Rabbitte.
Det var i samband med auditionen for The Commitments at The Corrs blei oppdaga av John Hughes, som blei manageren deira. The Corrs skreiv kontrakt med Atlantic Records i 1995 og drog til Nord-Amerika for å spela inn debutalbumet sitt Forgiven, Not Forgotten. Det keltisk-inspirerte albumet inneheldt sjølvskrivne songar som «Runaway» og «Closer», i tillegg til seks instrumentale spor med irsk tradisjonsmusikk. Adrea Corr song hovudvokal og spelte blikkfløyte. Albumet hadde suksess i fleire land, særleg Irland, Australia, Japan og Spania. Det selde til platina i Storbritannia og Australia, og firedobbel platina i Irland, noko som gjorde det til den mest populære debutet av ei irsk gruppe.
I 1996 tilbaud Alan Parker ei rolle til Corr i filmversjonen av rockeoperaen Evita som han regisserte, med Madonna i hovudrolla. Han gav Corr rolla som elskarinna til Juan Peron, og ho framførte ein del av songen «Hello & Goodbye». Seinare framførte Corr songane til Kayley i den første fullanimerte filmen til Warner Brothers The Quest for Camelot (1998).
Etter suksessen til debutalbumet gav The Corrs ut albuma Talk on Corners i 1997 og In Blue i 2000. Talk on Corners fekk først ein lunken suksess, men etter utgjevinga av ein remiksversjon gjekk det til toppen av salslistene i fleire land, og selde til platina i Storbritannia og Australia. In Blue nærma seg popmusikk, med stor vekt på elektronisk synthesiser. Det hadde suksess, og var på førsteplassen i den første veka i sal i Storbritannia, Irland, Australia, Tyskland, Sveits og Austerrike, og debuterte på andreplassen i Frankrike og Noreg. Det klatra til førsteplassen i den andre veka i sal i Sverige og Spania.
Under produksjonen av In Blue døydde mora til Corr-syskena, Jean, medan ho venta på ein lungetransplantasjon ved Freeman Hospital i Newcastle i England. Ho blei gravlagd ved St. Patrick's gravstad i Dundalk. Bono, Larry Mullen, Brian Kennedy og Paul Brady kom i gravferda. «No More Cry», som Andrea og Caroline Corr skreiv for albumet, var dedisert til far deira i håp om å hjelpa han med sorga.
Corr tok opp att skodespelarkarieren sin i 2003 med rolla som Anne i The Boys from County Clare. Filmen hadde ikkje kommersiell suksess, men Corr vann Film Discovery Jury Award for beste kvinnelege skodespelar ved US Comedy Arts Festival, og blei nominert til beste kvinnelege skodespelar ved IFTA Awards.
Medan syskena tok ein pause i musikkarrieren for å stifta familiar, spelte Andrea Corr i filmane The Bridge (2005) og Broken Thread (2006). Ho hadde rolla som Christina i skodespelet Dancing at Lughnasa som var sett opp ved Old Vic i London frå februar til mai 2009. Ho spelte tittelrolla i Jane Eyre av Alan Stanford ved Gate Theatre i Dublin som hadde premiere den 9. november 2010.
Corr byrja også ein musikalsk solokarriere. Ho gav ut sitt første soloalbum, Ten Feet High, 25. juni 2007. Det var produser av Nellee Hooper, som også hadde arbeidd med Gwen Stefani og Madonna, medan Bono var ein produsent. Den førrste singelen hennar, «Shame on You», var ein popsong om menn og kvinner som dreg i krigen og forlèt partnerar dei kanskje aldri vil sjå att. Ho skreiv og framførte songen «Oh Brother» til albumet Music of Ireland – Welcome Home (2010), som tok for seg irsk musikk frå 1960-talet til samtida.
Veldedig arbeid
Andrea Corr har involvert seg i fleire veldedige aktivitetar. Ho har spelt på veldedige konsertar for å samla inn pengar for Pavarotti & Friends sitt initiativ for barn i Liberia, for Freeman Hospital i Newcastle upon Tyne i England, for offer av bombeåtaket i Omagh i Nord-Irland og for The Prince's Trust in 2004. Ho er ambassadør for Nelson Mandela sin 46664-kampanje for å auka merksemd om AIDS i Afrika. Under Live 8-konserten i Edinburgh den 2. juli 2005 framførte The Corrs «When the Stars Go Blue» saman med Bono for å støtta Make Poverty History-kampanjen. Andrea Corr og syskena hennar blei gjevne ein æres-M.B.E. i 2005 av dronning Elizabeth II for bidraga sine til musikk og veldedig arbeid.
Corr var med på å spela inn ein singel til ære for Ronnie Drew, eit medlem av The Dubliners, med tittelen «The Ballad of Ronnie Drew». Songen var skriven for Ronnie sjølv til å synga, men blei tileigna han i staden ettersom helsa hans blei dårlegare. Ei rekkje kjende irske musikarar deltok på innspelinga,som medlemmer av U2, Sinéad O'Connor, Christy Moore, Moya Brennan, Shane MacGowan, Bob Geldof og Robert Hunter frå Grateful Dead, som skreiv songen. Inntekter frå salet gjekk til The Irish Cancer Society etter ønske frå Drew sjølv. Songen blei framført live på The Late Late Show den 22. februar med Ronnie Drew blant tilskodarane, og gjekk inn på den irske singellista på andreplassen.
10. oktober 2010 var Corr med på å opptre på ein konsert til ære for avdøde Kirsty MacColl ved Shepherd's Bush Empire for å markera fødselsdagen til MacColl og samla inn pengar for veldedige føremål.
30. november 2012 gav Corr si støtte til Kate Winslet sin Golden Hat Foundation saman med Tim Janis, Sarah McLachlan, Loreena McKennitt og Hayley Westenra då dei tok del i konserten The American Christmas Carol i Carnegie Hall.
Novotroitsk
Byen vart grunnlagd i 1938 og fekk bystatus i 1945.
Human av Rod Stewart
Albumet inneheldt singlane «Run Back Into Your Arms», «I Can't Deny It» og «Don't Come Around Here». «I Can't Deny It» vart ein moderat hit og albumet selde til gullplate i Storbritannia..
Simensentoppen
Simensentoppen er eit fjell, 2215 moh, som ligg på nordsida av Glitrefonnabreen i Sør-Rondane. Det vart kartlagd av norske kartografar i 1957 frå flyfoto tekne under U.S. Navy Operasjon Highjump 1946-47 og kalla opp etter Erik Simensen, som var fotografiekspert på Lars Christensen-ekspedisjonen til området 1936-37.
Scott English
Sheldon David «Scott» English var ein USA-amerikansk låtskrivar, arrangør og plateprodusent. Han er mest kjend som medlåtskrivar av «Brandy» som han skreiv saman med Richard Kerr. Songen vart ein nr. 1-hit for Barry Manilow i 1974, med tittelen endra til «Mandy». English hadde òg gitt ut ein singel av «Brandy» som nådde 12. plassen på UK Singles Chart i november 1971 og kom inn på dei amerikanske hitlistene i mars 1972
Oxenstierna
Oxenstierna er ei svensk såkalla uradlig ätt frå Småland, og mellom dei eldste adelsættene i Sverige. Uradel er eit svensk omgrep for dei adelege ættene som hadde forfedre som høyrde til det svenske frälset i året 1350. Å høyre til frälset innebar at dei var frelst (friteke) frå å betale skatt. Dette kunne dei oppnå etter å ha teke på seg visse pliktar, som til dømes såkalla rusttjänst i samsvar med dei føresegnene kong Magnus Ladulås kunngjorde på Alsnö hus i 1280, som kunne vere å bidra med ein fullt utrusta krigar med hest når det var naudsynt under krig. Dei som hadde fått seg kongelege privilegium, kunne likeeins høyre til frälset. Eller dei kunne høyre til det andliga frälset, som vil seie presteskapet. Dei ættegardane desse ættene sat på, vart kalla frälsegårdar.
Frå stamtreet til ætta Oxenstierna har det vekse ut fleire greinar: Oxenstierna af Croneborg, Oxenstierna af Eka och Lindö, Oxenstierna af Korsholm och Wasa og Oxenstierna af Södermöre. Fleire av medlemane i ætta har vore riksråd og rikskanslar i mellomalderen. Den mest namngjetne av dei mange personane som spela ei viktig rolle i det offentlege livet i mellomalderens Sverige, er truleg Axel Oxenstierna.
Nobilebreen
Nobilebreen er ein isbre som flyt mot søraustlege delen av Recess Cove i Charlotte Bay, på vestkysten av Graham Land. Han vart kartlagt av Belgica-ekspedisjonen under Gerlache, 1897-99. Han vart namngjeven av UK Antarctic Place-Names Committee (UK-APC) i 1960 etter Umberto Nobile, italienaren som designa luftskipet «Norge».
Misthound Cirque
Misthound Cirque er ein dalbotn i austsida av Haskell Ridge i Darwin Mountains. Han er typefunn for Misthound Coal-målingar, ein formasjon i Beacon Sequence i Darwin Mountains. Han fekk dette namnet av Victoria University of Wellington Antarctic Expedition (VUWAE), 1962–63, på grunn av ein uhyggeleg tristheit og ofte tåkefylt botn av dalbotnen, med mange steinblokker med rare formar som minnar om store hundar.
Skogeieren
Skogeieren var fram til 2011 medlemsbladet for Norges Skogeierforbund, då namnet vart endrea til «Skog».
Brian Downey
Brian Michael Downey er ein irsk trommeslagar. Han var ein av grunnleggjarane av rockebandet Thin Lizzy og den einaste konstanten i bandet bortsett frå leiaren Phil Lynott fram til oppløysinga i 1983. Downey var òg med på å skriva fleire Thin Lizzy-låtar. Allmusic-kritikaren Eduardo Rivadavia har hevda at Downey er «absolutt ein av dei mest undervurderte rocketrommeslagarane».
Skogeieren
Tidsskriftet vart etablert som eit aksjeselskap 7. februar 1914, og første nummer kom ut 1. april 1914. Den første redaktøren var Kr. Aug. Horne, og bladet kom ut to gonger for månaden. I 1933 vart aksjeselskapet oppløyst, og bladet vart omgjort til eit medlemsblad for Norges Skogeierforbund. Bladet har sidan komme ut som eit månadstidsskrift. Bladet redaksjoinelle mål er i dag å dekkje fagfelta skogbruk, skogindustri og utmarksbruk i vid forstand. Skogeieren kjem ut med 11 nummer for året i et opplag på 44 800.
Shire
Shire (uttalt [ʃˈaiə]) er eit opphavleg angelsaksisk omgrep for administrative område i det noverande Storbritannia. Dei blei styrt av ein ealdorman og seinare av ein sheriff (shire reeve). Ordet kjem frå gammalengelsk scir som kjem frå protogermansk skizo, som viser til 'ansvar' eller 'beskytting'. Ein shire kunne vidare delast inn i fleire hundred (herad) eller wapentake (norrønt vápnatak).
Brian Downey
Karriere
Han voks opp i Crumlin i Dublin, og den tidlige musikalske innverkanaden hans kom frå hans far som spelte i eit lokalt sekkepipeband og elska jazz, og òg frå heltane hans frå 1960-åra: The Kinks, The Beatles og The Rolling Stones. I sin ungdom møtte Downey venen, medgrunnleggjaren og bassgitaristen Phil Lynott, som gjekk på same skule. Før han danna Thin Lizzy hadde Downey vore med i ei rekkje skuleband, først The Liffey Beats, Mod Con Cave Dwellers og ein kort periode The Black Eagles (med Lynott). Han gjekk vidare til å spela i eit lokalt band, Sugar Shack, og vart så overtalt av Lynott til å bli med i eit anna band, Orphanage. Då han møtte gitaristen Eric Bell, danna dei trioen Thin Lizzy. Sjølv om besetninga av musikarar i bandet endra seg i løpet av åra, med unntak av Lynott, heldt Downey fram med å vere det einaste andre faste medlemmen i bandet dei neste tretten åra, i tillegg til å spela trommer på soloalbumet til Lynott. Etter Lynott døydde i 1986 spelte Downey i hyllestbesetninga til Thin Lizzy med John Sykes, Scott Gorham, Darren Wharton og Marco Mendoza, men var fråverande frå seinare Thin Lizzy-turnear. Etter Sykes slutta i gruppa i 2009 skapte gitarist Scott Gorham ei ny besetning av Thin Lizzy. Downey, Mendoza og Wharton vart med igjen, saman med to nye medlemmer: Def Leppard-gitaristen Vivian Campbell og tidlegare vokalist frå The Almighty, Ricky Warwick. Denne versjonen av Thin Lizzy starta ein omfattande verdsturné i januar 2010 og heldt fram med å turnera fram til byrjinga av 2013, med den nye faste gitaristen Damon Johnson som etter kvart erstatta Richard Fortus. Gorham hadde uttalt at bandmedlemmene vurderte å spela inn nytt materiale, og dette prosjektet dukka til slutt opp under namnet Black Star Riders, som Downey valde å ikkje vera involvert i på grunn av presset frå jamleg turnéverksemd. Downey var gjest ved avdukinga av statuen av Lynott i 2005, og tromma for Gary Moore på hyllestkonserten som følgde. Downey medverka òg på Moore-albumet frå 2007, Close As You Get, og etterfølgjande turné.
I byrjinga av 2016 danna Downey ein trio, seinare firedelt band kalla Brian Downey's Alive and Dangerous. Bandet består av Downey, bassist/solovokalist Matt Wilson, gitarist/vokalist Brian Grace og gitarist/vokalist Phil Edgar. Dei turnarar i Europa og framfører hovudsakleg Thin Lizzy-låtar.
Shire
Shire-ordninga blei først brukt i kongeriket Wessex under tidleg angelsaksisk tid. Byen York var inndelt i shire i Domesday Book frå 1086. Skottland blei først delt inn i shire i område busette av engelskmenn, som Lothian og Scottish Borders (Bernicia), på 800-talet. Kong David I av Skottland danna shire og utnemnde sheriffar over store delar av Låglandsskottland.
Kolonisering førte til at «shire» også blei brukt som nemning i Australia og USA.